 NA WINNIE ONYANDO RAIS William Ruto na Naibu wake Rigathi Gachagua wametofautiana kuhusu mvua ya El-Nino iliyotabiriwa kuwa itanyesha nchini. Akihutubia vyombo vya habari katika Harambee House Annex, Nairobi mnamo Ijumaa, Bw Gachagua alisema kuwa mvua inayoshuhudiwa kote nchini ni El-Nino. “Nadhani suala hilo limetatuliwa… mvua inayonyesha ni El-Nino,” akasema Bw Gachagua. Hii ni baada ya Bw Gachagua kumuambia Mkurugenzi Mkuu wa Idara ya Utabiri wa Hali ya Hewa Dkt David Gikungu kuwaomba Wakenya msamaha na kutangaza kuwa nchi inapokea mvua ya El-Nino. “Nataka kueleza kuwa kama ilivyotabiriwa hapo awali, tuna El-Nino katika msimu huu wa mvua fupi 2023 na tunaomba radhi kwa hilo,” Dkt Gikungu alibainisha. Hata hivyo, mnamo Oktoba 22, 2023, Ruto alitangaza kuwa Kenya haitakumbana na El-Nino kama ilivyotabiriwa. Badala yake, alisema kuwa msimu wa Oktoba-Novemba-Desemba utakuwa wa kipindi kifupi cha mvua ambayo haitaleta madhara kwa wakulima. “Hivi majuzi ulisikia kwamba nchi yetu itakabiliwa na El-Nino, lakini Mungu ni nani,” Ruto alisema. Hii inaonyesha wazi kuwa viongozi hao wawili wanawakanganya Wakenya. Hata hivyo, Bw Gachagua amesema kwamba serikali imejipanga kukabiliana na athari za El-Nino. “Tayari tumeanza kusambaza chakula kama vile maharagwe, mahindi, mchele na mafuta ya kupika kwa waathiriwa wa mvua,” Bw Gachagua akasema. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  